Blow-Up
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmer og tv-serier
Blow-Up er en britisk spillefilm fra 1966 i regi av Michelangelo Antonioni etter eget manus, basert på en novelle av Julio Cortázar.
Handlingen er sentrert rundt en fotograf som tar et bilde av noe som kanskje er et mord, og utfolder seg som en åpen fabel om avbildning og virkelighet, henlagt til et bohemaktig motemiljø i London.Hovedrollene spilles av David Hemmings, Vanessa Redgrave og Sarah Miles. Fotograferingen er ved Carlo Di Palma og musikken av Herbie Hancock. Filmen ble nominert til flere priser, deriblant to Oscar-priser, og vant Gullpalmen under filmfestivalen i Cannes i 1967. Les mer i Store norske leksikon Film i Storbritannia